b'\n_START_ARTICLE_\nJohnny Deluxe\n_START_SECTION_\nHistorie\n_START_PARAGRAPH_\nJohnny Deluxe var en del af P3\xe2\x80\x99s KarriereKanon i 2003 og EP\'en Elskovspony udkom i november 2003. _NEWLINE_I januar 2004 skrev gruppen kontrakt med Copenhagen Records og udgav debutalbummet Johnny Deluxe den 24. maj 2004. Albummet opn\xc3\xa5ede guldstatus 4. oktober 2004 og bandet vandt en pris for "\xc3\x85rets Nye Danske Navn" ved Zulu Awards i november 2004. De blev ogs\xc3\xa5 nomineret til prisen "P3 Gennembruddet" ved P3 Guld dette \xc3\xa5r. Debutalbummet har solgt over 45.000 eksemplarer. _NEWLINE_2005 gik med at spille over 100 koncerter bl.a. Gr\xc3\xb8n koncert, og skrive nye sange til albummet LUXUS, der udkom i oktober 2005. LUXUS har indtil videre solgt over 35.000 eksemplarer._NEWLINE_I september 2007 m\xc3\xb8dte bandet producer Martin Hansen (The Rasmus, Ana Johnson) og begyndte indspilningerne til albummet De knuste hjerters klub der udkom d. 22 september 2008. F\xc3\xb8rste single fra cd\'en var sangen "S\xc3\xa5 er det sommer" fra maj 2008 og anden singlen "Aldrig" udkom i oktober 2008 og var samtidig titelsangen til filmen Anja og Viktor - i medgang og modgang. _NEWLINE_Johnny Deluxe deltog i Dansk Melodi Grand Prix 2009 med sangen "Sindssyg" som er skrevet af Noam Halby og Jakob Gl\xc3\xa6sner i samarbejde med den svenske sangskriver og producer Peter Kvint der tidligere har arbejdet sammen med bl.a. Andreas Johnsson, The Ark, Marit Bergman, Britney Spears og Eskobar. Gruppen var et af de fire s\xc3\xa5kaldte wildcards: s\xc3\xa6rligt udvalgte kunstnere som er specielt inviteret af DR._NEWLINE_I januar 2010 forlod trommeslager Morten Lynggaard og guitarist S\xc3\xb8ren Itenov bandet. Den 16. august 2010 udkom opsamlingsalbummet De st\xc3\xb8rste af de f\xc3\xb8rste, der indeholder otte gamle hits samt de to nye singler, "Flex" og "Vild med din veninde"._NEWLINE_Den 27. januar 2012 meddelte Johnny Deluxe at de efter 10 \xc3\xa5r som band havde valgt at g\xc3\xa5 i opl\xc3\xb8sning. _NEWLINE_Forsangeren, Noam Halby, har senere udgivet singlen "K\xc3\xa6rlighed og kildevand" under kunstnernavnet Noam._NEWLINE_I februar 2016 udgav gruppen sit f\xc3\xb8rste nye materiale i 6 \xc3\xa5r; singlen "Til verdens ende".'